Source: https://www.epi.sk/zz/1994-149
Timestamp: 2019-11-19 02:04:54+00:00

Document:
149/1994 Z. z. Zákon Národnej rady Slovenskej republiky, ktorým sa mení a dopĺňa zákon Slovenskej národnej rady č. ... | Aktuálne znenie
Hľadaj v 149/1994 ×
149/1994 Z. z.
Zákon č. 149/1994 Z. z.Zákon Národnej rady Slovenskej republiky, ktorým sa mení a dopĺňa zákon Slovenskej národnej rady č. 129/1991 Zb. o komerčných právnikoch
Platnosť od 22.06.1994 do31.12.2003
Účinnosť od 01.10.1994 do31.12.2003
Aktuálne znenie 01.10.1994 - 31.12.2003
z 27. mája 1994,
ktorým sa mení a dopĺňa zákon Slovenskej národnej rady č. 129/1991 Zb. o komerčných právnikoch
Zákon Slovenskej národnej rady č. 129/1991 Zb. o komerčných právnikoch sa mení a dopĺňa takto:
1. V § 1 ods. 1 písm. b) znie:
„b) poskytovanie právnej pomoci komerčnými právnikmi,"
2. V § 1 ods. 2 sa slová „v pracovnom alebo obdobnom právnom vzťahu” nahrádzajú slovami „v pracovnom pomere alebo obdobnom pracovnom vzťahu.".
(1) Povolanie komerčného právnika je slobodné povolanie, ktoré možno vykonávať len podľa tohto zákona.
(2) Komerčný právnik poskytuje právnu pomoc fyzickým a právnickým osobám, najmä vo veciach súvisiacich s ich podnikateľskou činnosťou, a to tým, že ich zastupuje v konaní pred súdmi, ak osobitný právny predpis neustanovuje inak, notármi, štátnymi orgánmi a inými právnymi subjektmi, poskytuje právne rady, spracúva právne rozbory a spisuje zmluvy a iné listiny.".
5. V § 5 písm. b) sa slová „Českej a Slovenskej Federatívnej Republike" nahrádzajú slovami „Slovenskej republike".
6. V § 6 písm. b) znie:
„b) kto je v pracovnom pomere alebo obdobnom pracovnom vzťahu s výnimkou pedagogickej, publicistickej, literárnej, vedeckej a umeleckej činnosti.".
7. V § 11 ods. 1 písm. g) znie:
„g) komu po vydaní licencie vznikol pracovný pomer alebo obdobný pracovný vzťah s výnimkou činností uvedených v § 6 písm. b), a bezodkladne nepožiada o pozastavenie výkonu činnosti.".
8. V § 11 ods. 3 sa na konci pripájajú slová: „najneskôr do 30 dní odo dňa vyčiarknutia.".
9. § 18 sa dopĺňa odsekom 3, ktorý vrátane poznámky pod čiarou k odkazu 2a) znie:
„(3) Za škodu, ktorá vznikla klientovi pozastavením výkonu činnosti podľa § 12, zodpovedá komerčný právnik podľa osobitného predpisu.2a)".
„2a) § 33b a § 420 a nasl. Občianskeho zákonníka.".
10. V § 21 sa doterajší text označuje ako odsek 1 a dopĺňa sa novým odsekom 2, ktorý znie:
„(2) Právnu pomoc poskytujú komerční právnici ako spoločníci buď samostatne, alebo spoločne. Pri samostatnom poskytovaní právnej pomoci je spoločník komerčného právnika oprávnený zastupovať ho priamo zo zákona.".
11. V § 30 písm. b) znie:
„b) získal vysokoškolské vzdelanie na právnickej fakulte na území Slovenskej republiky, Českej a Slovenskej Federatívnej Republiky, alebo začal právnické štúdium na právnickej fakulte v Českej a Slovenskej Federatívnej Republike, ktoré ukončil v Českej republike, alebo má uznané právnické vzdelanie získané v zahraničí,".
12. Za § 46 sa vkladá § 46a, ktorý znie:
Komerční právnici, ktorí sú v deň nadobudnutia účinnosti tohto zákona v pracovnom pomere alebo obdobnom pracovnom vzťahu, sú povinní od tohto dňa do 3 mesiacov skončiť pracovný pomer alebo obdobný pracovný vzťah alebo z tohto dôvodu požiadať o pozastavenie výkonu činnosti komerčného právnika. Ak tak neurobia, sú povinní do ďalších 3 mesiacov výkon povolania komerčného právnika skončiť.".

References: § 1
 § 1
 § 5
 § 6
 § 11
 § 6
 § 11
 § 18
 § 12
 § 33
 § 420
 § 21
 § 30
 § 46
 § 46